open-index/open-wikipedia-markdown huggingface dataset:
नारायण साईं

**नारायण साईं** (जन्म: 29 जनवरी 1972, नारायण सिरुमलानी/हरपलानी) एक भारतीय अध्यात्मिक सत्संगकर्ता हैं। वे वर्तमान में सूरत के लाजपोर जेल में एक साधिका का बलात्कार के विचाराधीन मामले में बंद हैं। वे आसाराम बापू के इकलौते पुत्र है। 

## परिचय
नारायण साईं का जन्म जनवरी, 1972 को हुआ था। उनका पूरा नाम नारायण हरपलानी है। उनके अनुयायी उन्हें नारायण साईं के नाम से भी पुकारते हैं। नारायण साईं ने नौवीं कक्षा तक पढ़ाई की है। अपने पिता आसाराम बापू की तरह ही नारायण साईं पर भी धार्मिक प्रवचन करते है। नारायण साईं की बहन भारती श्रीजी और माँ लक्ष्मी देवी भी आसाराम बापू की तरह प्रवचन और आध्यात्म से जुड़ी हुई हैं।

## सामाजिक कल्याण कार्यक्रम
नारायण साईं भारत और विदेशो में विभिन्न सामाजिक कल्याण कार्यक्रमों से जुड़े हुए है। उन्होंने मध्य प्रदेश और गुजरात के कई दूरदराज के क्षेत्रों में गरीबी उन्मूलन के लिए परियोजनाओं का नेतृत्व किया है और साथ ही देश के विभिन्न भागों में नशा मुक्ति, तनाव प्रबंधन, पर्यावरण संरक्षण और आपदा राहत कार्य किया हैं। नारायण साईं ने भारत के अतिरिक्त कई एशियाई, मध्य पूर्वी, अफ्रीकी, अमेरिकी और यूरोपीय देशों में सनातन धर्म का प्रचार किया। 
लेह के सिंघु दर्शन रिसॉर्ट में मुफ्त ध्यान और योग शिविर आयोजित किया। 

## नारायण साईं आश्रम
दिल्ली, गुजरात समेत राजस्थान, बिहार, मध्यप्रदेश, महाराष्ट्र और उत्तर प्रदेश के गाजियाबाद, मुरादाबाद, आगरा, बरेली, लखनऊ, शाहजहांपुर, लखीमपुर खीरी, उझियानी समेत कई जगहों पर नारायण साईं के ६० से ज्यादा आश्रम हैं।

## यौन उत्पीडन का आरोप और कारावास
आसाराम और उनके बेटे नारायण साईं पर सूरत की दो बहनों ने जहांगीरपुरा पुलिस चौकी में रेप की शिकायत दर्ज की है। सूरत पुलिस ने 6 अक्टूबर को दोनों के खिलाफ एक एफआईआर दर्ज की थी। पीडि़त बहनों में से छोटी ने शिकायत दर्ज कराई है कि 2002 से 2005 के दौरान नारायण साईं ने कई बार उसका यौन उत्पीड़न किया। जबकि बड़ी बहन ने आसाराम के खिलाफ़ शिकायत दर्ज कराई है। उसकी शिकायत के अनुसार, 1997 से 2006 तक अहमदाबाद के आश्रम में आसाराम ने बार बार उसका यौन उत्पीडऩ किया था। फिलहाल पिता पुत्र जेल में है । नारायण साईं को निचली अदालत ने दोषी मानते हुए आजीवन कारावास की सजा सुनाई। 
नारायण साई के वकील का कहना है कि नारायण साईं पर जो भी आरोप लगे है झुठे है और निचली अदालत के फैसले को हम हाइकोर्ट में चुनौती देंगे।।

## अन्य गतिविधियों
* नारायण साईं ओजस्वी पार्टी नामक दल के संस्थापक हैं, वे दिल्ली विधानसभा चुनाव 2013 में चुनाव लड़ने की सोच रहे थे, लेकिन यौन उत्पीड़न के आरोप लगने बाद चुनाव लड़ना संभव नहीं हुआ।
* नारायण साई, उसके पायलट और दो ​​सह यात्रियों के साथ साथ सुरक्षित रूप से 14 अगस्त 2013 को एक हेलीकॉप्टर दुर्घटना में बाल बाल बचे।
* गुजरात पुलिस के अनुमान से नारायण साईं के पास कुल 5000 करोड़ से अधिक संपत्ति और निवेश हैं।

## सन्दर्भ

## बाहरी कड़िया

श्रेणी:जीवित लोग
श्रेणी:अहमदाबाद के लोग
श्रेणी:1972 में जन्मे लोग
श्रेणी:भारतीय क़ैदी
श्रेणी:सिंधी लोग
श्रेणी:हिन्दू धार्मिक व्यक्तित्व
क्या आप अंधेरे से डरते हैं? एपिसोड की सूची

यह बच्चों के लिए एक कनाडियन टेलीविजन श्रृंखला क्या आप अंधेरे से डरते हैं? (अंग्रेज़ी: **Are You Afraid of the Dark?**) के प्रकरणों की एक सूची है। यह कनाडियन टीवी चैनल YTV पर १९९० से २००० तक और १९९२ से २००० तक निकलोडियन चैनल पर संयुक्त राज्य अमेरिका में दिखाया गया था।

यह भारत में, 15 सितंबर, 2008 को हंगामा टीवी पर में प्रसारित किया। उस समय तक शो आधिकारिक तौर पर हिंदी में डब किया गया था। यह 8:30 पर हर रात नए एपिसोड के साथ सोमवार से शुक्रवार तक प्रसारित किया गया था। 2012 में, शो सोनिक निकलोडियन के लिए स्थानांतरित कर दिया। द वही हिंदी डब संस्करण चले गए उस चैनल के लिए। यह हवा दोहराता जारी रखा 2013 तक।

## सीरीज अवलोकन

## प्रकरणों की सूची
### सत्र १

### सत्र २ (१९९३)

### सत्र ३ (१९९४)

### सत्र ४ (१९९४-१९९५)

### सत्र ५ (१९९५–१९९६)

### सत्र ६ (१९९९)

### सत्र ७ (२०००)

## सन्दर्भ

## बाहरी कड़ियाँ
*''क्या आप अंधेरे से डरते हैं?'' एपिसोड की सूची
*''क्या आप अंधेरे से डरते हैं?'' प्रसारण की तिथि epguides.com

श्रेणी:सूचियाँ
अग्रहरि सिख

**अग्रहरि सिख** उत्तर और पूर्वी भारत का एक पिछड़ा सिख समुदाय हैं, जो मुख्यतः बिहार, झारखण्ड, पश्चिम बंगाल में पाए जाते हैं। इन्हें **बिहारी सिख** भी कहा जाता हैं, क्योंकि सदियों से अग्रहरि सिख का बिहार में बसेरा रहा है।  यह समुदाय सिख के नौवे गुरु तेग बहादुर जी के समय में उनके आसाम यात्रा के दौरान सिख धर्म में परिवर्तित हुआ था।

## इन्हें भी देखें
* अग्रहरि
## सन्दर्भ

श्रेणी:जाति
श्रेणी:सिख उपनाम
झांसी की रानी (टीवी धारावाहिक)

**झांसी की रानी** एक भारतीय ऐतहासिक धारावाहिक है जो झांसी की रानी लक्ष्मीबाई के जीवन पर आधारित है। यह धारावाहिक जितेन्द्र श्रीवास्तव के निर्देशन में बना है। इसका प्रथम प्रसारण ज़ी टीवी पर १८ अगस्त २००९ को किया गया था। रानी लक्ष्मीबाई के बाल जीवन की भूमिका **उल्का गुप्ता** नामक बाल अभिनेत्री ने निभाई। ०८ जून २०१० को धारावाहिक की कहानी ने कई साल बाद का मोड़ लिया। तत्पश्चात् कृतिका सेंगर ने युवा रानी की भूमिका निभाई। कार्यक्रम का अंतिम अध्याय १९ जून २०११ को प्रसारित हुआ। इसका ज़ी मराठी पर धारावाहिक *[[झाशीची राणी]]* यह पुनःनिर्माण है।

## कथानक
**झांसी की रानी** भारतीय टेलीविजन इतिहास का एक अत्यन्त प्रसिद्ध कार्यक्रम है जो ज़ी टीवी पर प्रसारित हुआ था। धारावाहिक की कहानी विस्तारपूर्वक पढ़ने के लिए कृपया रानी लक्ष्मीबाई की जीवनी पढ़ें।

## पात्र

## सन्दर्भ

श्रेणी:टीवी कार्यक्रम
श्रेणी:ज़ी टीवी के कार्यक्रम
सनीवेल, कैलिफ़ोर्निया

**सनीवेल** ( या ) संयुक्त राज्य अमेरिका के कैलिफ़ोर्निया राज्य में सांटा क्लॅरा काउंटी में स्थित है।

## सन्दर्भ

श्रेणी:कैलिफ़ोर्निया के शहर
श्रेणी:संयुक्त राज्य अमेरिका
श्रेणी:संयुक्त राज्य अमेरिका के नगर
श्रेणी:सैन फ्रांसिस्को खाड़ी क्षेत्र के शहर
श्रेणी:कैलिफोर्निया के सांता क्लारा काउंटी के आबादी वाले स्थान
द्वारकानाथ कोटणीस

right|thumb|300px|द्वारकानाथ कोटणीस
**डॉ द्वारकानाथ शान्ताराम कोटणीस** (10 अक्टूबर 1910 - 9 दिसम्बर 1942) एक भारतीय चिकित्सक थे जिन्हें १९३८ के चीन-जापान युद्ध के समय अन्य चार चिकित्सकों के साथ चिकित्सकीय सहायता प्रदान करने के लिये चीन भेजा गया था। इन्होंने बिना किसी स्वार्थ के चीनी सैनिको की सेवा की । जिसे देखकर वहा के सैन्य अधिकारी भी हैरान थे।

## बाहरी कड़ियाँ
*भारत-चीन मैत्री की उम्दा मिसाल थे डॉक्टर कोटणीस (वन इण्डिया)
*जानिए चीन के लिए अपनी जान कुर्बान करने वाले डॉ कोटनीस के बारे में  (भास्कर)

श्रेणी:भारतीय चिकित्सक
श्रेणी:1910 में जन्मे लोग
गहमर

**गहमर** उत्तर प्रदेश के गाजीपुर जिले का एक गाँव है। यह गाँव भारत का सबसे बड़ा गाँव है। यह एशिया महाद्वीप का सबसे बड़ा गांव है। यह पटना और मुगलसराय रेल मार्ग पर स्थित है।
गाँव के पश्चिम छोर पर कमइच्छा माई ** (माँ कामाख्या) ** का मंदिर स्थित है ।

**गहमर गॉव से इंडि‍यन आर्मी में हैं 10 हजार जवान**

1. इस गांव के करीब 10 हजार लोग इंडि‍यन आर्मी में जवान से लेकर कर्नल तक हैं, जबकि 14 हजार से ज्यादा भूतपूर्व सैनिक हैं।

2. रिकॉर्ड के मुताबिक, 2009 के लोकसभा चुनाव में गांव में 24 हजार 734 वोटर्स रहे।

3. गांव गाजीपुर से 40 किलोमीटर की दूरी पर स्थित है। गहमर में एक रेलवे स्टेशन भी है, जो पटना और मुगलसराय से जुड़ा हुआ है।

4. इतिहासकारों के मुताबिक, सन् 1530 में कुसुम देव राव ने 'सकरा डीह' नामक स्थान पर इसे बसाया था।

5. गांव 22 टोले में बंटा हुआ है और हर पट्टी किसी न किसी प्रसिद्ध व्यक्ति सैनिक के नाम पर है।

6. प्रथम और द्वितीय विश्वयुद्ध हो या 1965 और 1971 के युद्ध या फिर कारगिल की लड़ाई, सब में यहां के फौजियों ने बढ़-चढ़कर हिस्सा लिया।

7. विश्वयुद्ध के समय अंग्रेजों की फौज में गहमर के 228 सैनिक शामिल थे, जिनमें 21 मारे गए थे। इनकी याद में गहमर में एक शिलालेख लगा हुआ है।

8. गहमर के भूतपूर्व सैनिकों ने पूर्व सैनिक सेवा समिति नामक संस्था बनाई है। गांव के युवक गांव से कुछ दूरी पर गंगा तट पर स्थित मठिया चौक पर सुबह-शाम सेना की तैयारी करते नजर आ जाते हैं।

9. इंडियन आर्मी गहमर में ही भर्ती शिविर लगाया करती थी, लेकिन 1986 में इसको किसी कारण से बंद कर दिया गया।

10. सैनिकों की भारी संख्या को देखते हुए भारतीय सेना ने गांव के लोगों के लिए सैनिक कैंटीन की भी सुविधा उपलब्ध कराई थी। जिसके लिए वाराणसी आर्मी कैंटीन से सामान हर महीने में गहमर गांव में भेजा जाता था, लेकिन पिछले कई सालों से यह सेवा बंद चल रही है। 

11.यहां की जनसंख्या लगभग 1 लाख 20 हजार से भी अधिक है। वर्तमान समय में 2 लाख से भी अधिक जनसंख्या है। जबकि यहां से 50% से भी अधिक लोग दुसरे शहर में स्थित है।

## बाहरी कड़ियाँ
*'वीर्भूमि' गहमर
*गहमर इण्टर कॉलेज, गहमर
*फौजियों का गाँव गहमर (बीबीदी हिन्दी)

श्रेणी:उत्तर प्रदेश के गाँव
अग्रदास

**अग्रदास** 15वीं शताब्दी के एक संत कवि थे। अग्रदास "रसिक संप्रदाय" के संस्थापक आचार्य थे। वे कृष्णदास पयहारी के शिष्य थे। भक्तमाल के रचनाकार नाभादास अग्रदास के शिष्य थे।अग्रदास स्वामी रामानंद के शिष्य-परम्परा की चौथी पीढ़ी में हुए—रामानंद के शिष्य अनंतानंद, अनंतानंद के शिष्य कृष्णदास पयहारी तथा कृष्णदास पयहारी के शिष्य अग्रदास।

## कृतियाँ
स्वामी अग्रदास द्वारा रचित 4 पुस्तकें मानी जाती हैं:
* हितोपदेश उपखाणाँ बावनी
* ध्यानमंजरी
* रामध्यानमंजरी
* कुंडलिया

## इन्हें भी देखें
* भक्ति काल

## सन्दर्भ

## बाहरी कड़ियाँ
* स्वामी अग्रदास का परिचय
* स्वामी अग्रदास की संपूर्ण रचनाएँ
*  स्वामी अग्रदास कृत '''अष्टयाम'''

श्रेणी:कवि
श्रेणी:भक्तिकाल के कवि
राष्ट्रोत्थान परिषत्

**राष्ट्रोत्थान परिषत्** कर्नाटक की एक समाजसेवी संस्था है। इसकी स्थापना १९६५ में की गयी थी। कर्नाटक में समाजसुधार के लक्ष्य से यह राष्ट्रीय स्वयंसेवक संघ द्वारा आरम्भ की गयी संस्था है। 

## राष्ट्रोत्थान परिषत् के प्रकल्प
राष्ट्रोत्थान परिषत कर्नाटक में अनेकों प्रकल्प चलाती है, जैसे-

* राष्ट्रोत्थान रक्षा निधि 
* जागरण प्रकल्प
* राष्ट्रोत्थान शैक्षिक संस्थान
* राष्ट्रोत्थान योग विज्ञान एवं अनुसंधान संस्थान
* राष्ट्रोत्थान आरोग्य सेवा केन्द्र
* राष्ट्रोत्थान बालग
* गोशाला
* राष्ट्रोत्थान साहित्य
* राष्ट्रोत्थान मुद्रणालय
* संरक्षा

## बाहरी कड़ियाँ
*'''राष्ट्रोत्थान परिषत्''' का जालघर
इस्लाम के अनुसार विश्व का विभाजन

आरम्भिक इस्लामी न्यायविदों ने विश्व को दारुल-इस्लाम (इस्लाम का घर) और दारुल-हरब आदि में बाँटा है यद्यपि कुरान और हदीस में इस प्रकार की संकल्पना मौजूद नहीं है।

* ** दार-उल-इस्लाम ** ( — देवनागरीकृत :* दार-उल-इस्लाम * ) (  — देवनागरीकृत :* दार-अल-इस्लाम *)  - ऐसे समस्त मुस्लिम बहुल क्षेत्र, जहाँ इस्लाम का शासन चलता है। सभी इस्लामी देश इसी परिभाषा के अन्तर्गत आते हैं।

* ** दार-उल-हर्ब ** ( — देवनागरीकृत :* दार-उल-हर्ब *) ( — देवनागरीकृत :* दार-अल-हरब *) (शाब्दिक अर्थ : 'युद्ध भूमि') – ऐसे देश अथवा स्थान, जहाँ शरीयत विधि नहीं चलती तथा जहाँ अन्य आस्थाओं वाले अथवा अल्लाह को नहीं मानने वाले लोगों का बहुमत हो, अर्थात् अ-इस्लामी देश।
इसके भी तीन उपविभाग हैं-
:*(क) दार-उल-अहद 
:*(ख) दार-उल सुलह
:*(ग) दार-उल-दावा

## भारत की स्थिति

## सन्दर्भ

## इन्हें भी देखें
*इस्लामवाद
*काफिर
*जिहाद

## बाहरी कड़ी
*दारुल इस्लाम की खातिर

श्रेणी:इस्लाम
प्राणचंद चौहान

**प्राणचंद चौहान** भक्तिकाल के कवि थे। 'रामायण महानाटक' उनकी प्रसिद्ध कृति है। इनके व्यक्तित्व पर पर्याप्त विवरण नहीं मिलता है।

पं. रामचंद्र शुक्ल के अनुसार, संस्कृत में रामचरित संबंधी कई नाटक हैं जिनमें कुछ तो नाटक के साहित्यिक नियमानुसार हैं और कुछ केवल संवाद रूप में होने के कारण नाटक कहे गए हैं। इसी पिछली पद्धति पर संवत 1667 (सन् 1610ई.) में प्राणचंद चौहान रामायण महानाटक लिखा।

प्राणचन्द की रचना का ढंग नीचे उद्धृत अंश से ज्ञात हो सकता है-
:*कातिक मास पच्छ उजियारा । तीरथ पुन्य सोम कर वारा॥
:*ता दिन कथा कीन्ह अनुमाना । शाह सलेम दिलीपति थाना॥
:*संवत् सोरह सै सत साठा । पुन्य प्रगास पाय भय नाठा॥
:*जो सारद माता कर दाया । बरनौं आदि पुरुष की माया॥
:*जेहि माया कह मुनि जग भूला । ब्रह्मा रहे कमल के फूला॥
:*निकसि न सक माया कर बाँधा । देषहु कमलनाल के राँधा॥
:*आदिपुरुष बरनौं केहिभाँती । चाँद सुरज तहँ दिवस न राती॥
:*निरगुन रूप करै सिव धयाना । चार बेद गुन जेरि बखाना॥
:*तीनों गुन जानै संसारा । सिरजै पालै भंजनहारा॥
:*श्रवन बिना सो अस बहुगुना । मन में होइ सु पहले सुना॥
:*देषै सब पै आहि न ऑंषी । अंधकार चोरी के साषी॥
:*तेहि कर दहुँ को करै बषाना । जिहि कर मर्म बेद नहिं जाना॥
:''माया सींव भो कोउ न पारा । शंकर पँवरि बीच होइ हारा॥ 

## सन्दर्भ

श्रेणी:कवि
श्रेणी:भक्तिकाल के कवि
सिद्धगिरि ग्रामजीवन संग्रहालय

**सिद्धगिरि ग्रामजीवन संग्रहालय** महाराष्ट्र के कोल्हापुर जिले में स्थित है। जो कनेरी मठ के नाम से भी लोकप्रिय है। यह एक ऐसा गाँव है जहाँ किसान हल और बैल के साथ खड़े मिलेंगे। गाँव की औरतें कुँए में पानी भरने जाती हुई दिखेंगी। बच्चे पेड़ के नीचे गुरुकुल शैली में पढ़ाई कर रहे हैं, किसान खेत में भोजन कर रहे हैं और आस-पास पशु चारा चर रहे हैं। गाँव के घरों का घर-आँगन और विभिन्न कार्य करते लोग, लेकिन सब कुछ स्थिर ठहरा हुआ फिर भी एकदम सजीव, जीवंत।

## संग्रहालय की जानकारी

महाराष्ट्र में कोल्हापुर को न सिर्फ दक्षिण की काशी, बल्कि महालक्ष्मी मंदिर भी है जो काफी प्रसिद्ध है। साथ ही यहां के प्राचीन मंदिर देश-विदेश के पर्यटकों के आकर्षण का विषय हैं। कोल्हापुर से केवल दस किलोमीटर की दूरी पर एक छोटा-सा शांत गांव है। सिद्धगिरि ग्रामजीवन संग्रहालय जिसे **कनेरी मठ** के नाम से भी जाना जाता है जो देश के प्राचीनतम मठों में गिना जाने वाला है।

सिद्धगिरी मठ के 27वें मठाधिपति काड़सिद्धेश्वर महाराज के शुभ हाथों से सिद्धगिरी संग्रहालय की नींव रखी गई। जुलाई २००७ में इसका उद्घाटन किया गया था। आठ एकड़ के खुले क्षेत्र में फैली यह जगह गांव की दुनिया की झलक दिखलाती है। आज पूरे देश में अपने आप में इकलौता और अनूठा संग्रहालय कहलाता है। यहाँ ग्रामीण जिंदगी की छवियों को मूतिर्यो में समेटने की कोशिश की गई है। इस संग्रहालय की स्थापना लंदन के मैडम तुसाद मोम संग्रहालय से प्रेरित होकर की गई है।

संग्रहालय की स्थापना करने वाले सिद्धगिरि गुरुकुल के प्रमुख काड़सिद्धेश्वर स्वामी के अनुसार-

इस संग्रहालय में कई प्राचीन संतों की मूर्तियां हैं। उदाहरण के लिए एक पेड़ के नीचे महर्षि पतंजलि को प्राचीन शैली में कक्षा लेते दिखाया गया है। कुछ ही मीटर की दूरी पर महर्षि कश्यप को एक रोगी का इलाज करते दिखाया गया है। यहां महर्षि कणाद को वैज्ञानिक शोध में लीन देखा जा सकता है, वहीं महर्षि वराह मिहिर ग्रह-नक्षत्रों की दुनिया से अपने शिष्यों को अवगत कराते नजर आते हैं। ईंट, पत्थरों से निर्मित इस संग्रहालय में प्रतिमाओं का निर्माण सीमेंट से किया गया है। इसके लिए करीब ८० कुशल मूर्तिकारों की सेवा ली गई। 

## सन्दर्भ

श्रेणी:महाराष्ट्र में पर्यटन आकर्षण
श्रेणी:भारत में संग्रहालय
श्रेणी:कोल्हापुर
भारत विकास संगम

**भारत विकास संगम** एक सम्मेलन है जिसकी कल्पना के एन गोविन्दाचार्य ने की थी। इसके संयोजक समाजसेवी एवं राज्यसभा के सांसद वसव राज पाटिल हैं।

श्री गोविन्दाचार्य का मानना है कि देश के सामने आज जो समस्याएं हैं, उनसे निपटने के लिए बौद्धिक, रचनात्मक और आंदोलनात्मक स्तर पर काम करने की जरूरत है। रचनात्मक कार्यों के लिए भारत विकास संगम का गठन किया गया। इस संगठन में राजनीतिक कार्यकर्ताओं को दूर रखने की लगातार कोशिश की गई।

## आयोजन
* नवंबर, 2004 को प्रथम भारत विकास संगम (वाराणसी)
* जनवरी, 2008 में द्वितीय भारत विकास संगम (चुनार, उत्तर प्रदेश)
* 23 दिसम्बर 2010 से 1 जनवरी 2011 तृतीय भारत विकास संगम (गुलबर्ग)
* 19 जनवरी से 25 जनवरी 2015 चतुर्थ भारत विकास संगम (श्रीक्षेत्र सिद्धगिरि मठ, कणेरी गांव, कोल्हापुर)

## बाहरी कड़ियाँ
*भारत विकास संगम की मूल मान्यताएं
*संगम के तीन पड़ाव (भारतीय पक्ष)
*भारत विकास संगम का काम तेजी से बढ़ेगा – बसवराज पाटिल
*कोल्हापुर में होगा चौथा भारत विकास संगम (इण्डिया वाटर पोर्टल)

श्रेणी:सम्मेलन
श्रेणी:भारत
त्रिभुज असमिका

thumb|त्रिभुज असमिका के तीन उदाहरण

गणित में **त्रिभुज असमिका** (triangle inequality)*' यह है-
:किसी भी त्रिभुज की किन्ही दो भुजाओं का योग तीसरी भुजा से बड़ा या उसके बराबर होता है।

यदि *x*, *y* और *z* किसी त्रिभुज की भुजाओं की लम्बाई हैं, तो त्रिभुज असमिका के अनुसार,
:<math>z \leq x + y.</math>

दूसरे शब्दों में, किसी त्रिभुज ABC में,
:<math>AB \le AC + CB</math>
:<math>AC \le AB + BC</math>
:<math>BC \le BA + AC</math>

इन असमिकाओं से निम्नलिखित असमिका निकाली जा सकती है-
:<math>|AC - CB| \le AB</math>
इसका ज्यामितीय अर्थ यह है- *त्रिभुज की किन्हीं दो भुजाओं की लम्बाई का अन्तर तीसरी भुजा के बराबर या उससे छोटा होता है।''

## [[समिश्र संख्या]]ओं के लिये
(x, y) \in\Complex^2, तो :
* |x+y| \le |x|+|y|
* \Big| |x| - |y| \Big| \le |x-y|

## मानकित सदिश समष्‍टि में त्रिभुज असमिका
मानकित सदिश समष्‍टि (Normed vector space) के लिये,
:\|x+y\|\leq \|x\|+\|y\|

इसका सामान्यीकृत रूप यह है-
:\left\|\sum_{n=1}^{N}x_n \right\| \leq \sum_{n=1}^{N}\|x_n\|

## [[समाकलन]] (इन्टीग्रेशन) के क्षेत्र में त्रिभुज असमिका
किसी वास्तविक फलन f(x)\, के लिये,
:\left|\int_{V}f(x)dx\right| \leq \int_{V}|f(x)|dx

## इन्हें भी देखें
*असमिका (Inequality)

## सन्दर्भ

श्रेणी:असमिका
बर्नूली असमिका

right|thumb|बर्नूली असमिका का चित्रण : <math>y=(1 + x)^r</math> तथा <math>y=1 + rx</math> के ग्राफ क्रमशः लाल एवं नीले रंग में दिखाये गये हैं। इस उदाहरण में <math>r=3.</math> लिया गया है।
वास्तविक विश्लेषण में **बर्नूली असमिका** (Bernoulli's inequality) निम्नलिखित है-

:सभी पूर्णांक *r*&nbsp;≥&nbsp;0 तथा सभी वास्तविक *x*&nbsp;≥&nbsp;−1 के लिये,
:(1 + x)^r \geq 1 + rx\!

यदि घातांक *r* कोई सम संख्या हो तो यह असमिका *सभी* वास्तविक संख्याओं &nbsp;*x* के लिये सही है।

इस असमिका का सही-सही रूप (strict version) यह है-

:सभी पूर्णांक *r*&nbsp;≥&nbsp;2 तथा सभी वास्तविक संख्या *x*&nbsp;≥&nbsp;−1 तथा *x*&nbsp;≠&nbsp;0 के लिये,
:(1 + x)^r > 1 + rx\!

बर्नूली की असमिका का उपयोग प्रायः अन्य असमिकाओं को सिद्ध करते समय एक महत्वपूर्ण चरण के रूप में होता है। स्वयं इस असमिका को गणितीय आगमन (mathematical induction) की सहायता से सिद्ध किया जा सकता है।

## इन्हें भी देखें
*असमिका
*असमिकाओं की सूची

श्रेणी:असमिका
नरेश अग्रवाल

**डॉ नरेश अग्रवाल** (जन्म: ०१ सितंबर १९६०) एक भारतीय कवि एवं लेखक हैं।  वे जमशेदपुर, झारखण्ड से हैं, लेकिन झुनझुनू, राजस्थान इनका पैत्रिक स्थान हैं। वे द्वैमासिक पत्रिका 'कुरजाँ' के सह-सम्पादक और ‘मरुधर’ रंगीन द्विमासिक साहित्यिक पत्रिका के सम्पादक हैं।

## प्रकाशित पुस्तके
### कविता संग्रह
* पगडंडी पर पाँव
* नए घर में प्रवेश 
* सबके लिए सुंदर 
* वे चिनार के पेड़
* चुनी हुई कविताए
* चित्रकार 
### गद्य संग्रह
* बोनसाई टिप्स फॉर बिगिनेर्स 
* एवरी डेज इंस्पिरेशन फॉर स्टूडेंट्स
* बेटी शाली के लिए एक नई रौशनी
* बेटी शैली के सुन्दर भविष्य के लिए
* बेटी शैली की एक नई सुबह
* बेटी शैली से वार्तालाप
* सूक्ति-सागर
* सूक्ति-सागर संक्षिप्त संस्करण

## सम्मान
* हिंदी सेवी सम्मान
* समाज रत्न’ सम्मान 
* अक्षर-कुंभ सम्मान

## सन्दर्भ

## बाहरी कड़ियाँ
* 
* कविताकोश पर नरेश अग्रवाल
* नरेश अग्रवाल का परिचय
* नरेश अग्रवाल (झारखंड) की चार कविताएँ
* तीन लघु कविताएं - नरेश अग्रवाल के कविता संग्रह से
* नरेश अग्रवाल की सूक्तियाँ एवं विचार भाग - 2, संख्या 101 से 200 तक

श्रेणी:कवि
श्रेणी:लेखक
श्रेणी:1960 में जन्मे लोग
श्रेणी:जीवित लोग
श्रेणी:हिन्दी साहित्यकार
श्रेणी:भारतीय हिंदी साहित्यकार
क्विकर

**क्विकर** भारत के सबसे बड़े ऑनलाइन और मुंबई, भारत में स्थित मोबाइल वर्गीकृत विज्ञापन जालस्थल है। यह १२ जुलाई २००८ को प्रारंभ हुआ। वर्तमान में ९०० शहरो मैं उपलब्थ है।

## इतिहास
पहले इसका नाम किजिजी था। इसे बाद में परिवर्तित कर के क्विकर नाम रखा गया। यह इबे व मेटरिक्स के सहयोग से नए रूप में प्रारंभ हुआ।

## सन्दर्भ

## बाहरी कड़ियाँ
* आधिकारिक जालस्थल

श्रेणी:जालस्थल
हनुमन्नाटक

**हनुमन्नाटक** हनुमान कवि द्वारा संस्कृत में रचित 'हनुमन्नाटक' के आधार पर हृदयराम ने सम्वत् १६२३ में  हिन्दी भाषा में इसी नाम से पद्यबद्ध नाटक की रचना की। यह भगवान राम के जीवन पर आधारित धार्मिक ग्रन्थ है। श्री तारकनाथ बाली के अनुसार हृदयराम पंजाबी थे। उनके 'हनुमन्नाटक' को गुरु गोविन्द सिंह सदा अपने साथ रखते थे। इससे सिखों में भी इस ग्रन्थ का बड़ा सम्मान है। पूरा ग्रन्थ लगभग डेढ़ हजार छंदों में समाप्त हुआ है। इसमें सीता-स्वयंवर से लेकर राम-राज्याभिषेक तक की कथा प्रस्तुत है। 

## सन्दर्भ

श्रेणी:पुस्तकें
श्रेणी:राम
श्रेणी:हिन्दू धर्म
श्रेणी:धर्मग्रन्थ
स्पोर्ट्सकीड़ा

**स्पोर्ट्सकीड़ा** (अंग्रेज़ी:*Sportskeeda*) यह एक बैंगलोर भारत में स्थित अनेक खेलों पर आधारित एक जालस्थल है।

## इतिहास
यह २००९ मैं प्रारंभ हुआ। इसका नाम अग्रेजी शब्द स्पोर्ट्स व हिन्दी शब्द कीड़ा से मिला कर बनाया गया है।

## सन्दर्भ

## बाहरी कड़ियाँ
* आधिकारिक जालस्थल

श्रेणी:जालस्थल
हृदयराम

**हृदयराम** एक प्राचीन कवि एवं कृष्णदास जी के पुत्र थे। हृदयराम पंजाब के रहने वाले थे। वे रामभक्त थे, उनकी रचनाये भगवा राम को समर्पित थी। वे हनुमन्नाटक के रचयिता हैं।

## परिचय
इन्होंने सन् १६२३ में संस्कृत के हनुमन्नाटक के आधार पर भाषा हनुमन्नाटक लिखा जिसकी कविता बड़ी सुंदर और परिमार्जित है। इसमें अधिकतर कविता और सवैये में बड़े अच्छे संवाद हैं। रामचरित मानस के रचयिता गोस्वामी तुलसीदास ने अपने समय की सारी प्रचलित काव्य पद्धतियों पर 'रामचरित' का गान किया। केवल रूपक या नाटक के ढंग पर उन्होंने कोई रचना नहीं की। तुलसीदास के समय से ही उनकी ख्याति के साथ साथ रामभक्ति की तरंगें भी देश के भिन्न भिन्न भागों में उठ चली थीं। अत: उस काल के भीतर ही नाटक के रूप में कई रचनाएँ हुईं जिनमें सबसे अधिक प्रसिद्ध हृदयराम का हनुमन्नाटक हुआ।

श्री बाली के अनुसार हृदयराम पंजाबी थे, तथा उनके "हनुमन्नाटक" को गुरु गोविन्द सिंह सदा अपने साथ रखते थे। इससे सीखो में भी बड़ा सम्मान हैं। पूरा ग्रन्थ लगभग डेढ़ हजार छंदों में समाप्त हुआ हैं। "हनुमन्नाटक" में हनुमान का चरित नहीं, अपितु भगवान राम का जीवन वृत्त, जानकी-स्वयंवर से लेकर राज्याभिषेक तक प्रस्तुत है।

ह्रदयराम के छन्द के उदाहरण निम्न हैं-

**देखन जौ पाऊँ तौ पठाऊँ जमलोक,<br />**
**हाथ दूजो न लगाऊँ, वार करौं एक करको।<br />**
**मीजि मारौं उर ते उखारि भुजदंड, हाड़,<br />**
**तोरि डारौं बर अवलोकि रघुबर को।<br />**
**कासों राग द्विज को, रिसात भहरात राम,<br />**
**अति थहरात गात लागत है धार को।<br />**
**सीता को संताप मेटि प्रगट प्रताप कीनों,<br />**
**को है वह आप चाप तोरयो जिन हर को।<br />**

**जानकी को मुख न बिलोक्यों ताते कुंडल,<br />**
**न जानत हौं, वीर पायँ छुवै रघुराई के।<br />**
**हाथ जो निहारे नैन फूटियो हमारे,<br />**
**ताते कंकन न देखे, बोल कह्यो सतभाइ के।<br />**
**पाँयन के परिबे कौ जाते दास लछमन,<br />**
**यातें पहिचानत है भूषन जे पायँ के।<br />**
**बिछुआ है एई, अरु झाँझर हैं एई जुग,<br />**
**नूपुर हैं, तेई राम जानत जराइ के।<br />**

**सातों सिंधु, सातों लोक, सातों रिषि हैं ससोक,<br />**
**सातों रबि घोरे, थोरे देखे न डरात मैं।<br />**
**सातों दीप, सातों ईति काँप्यई करत और<br />**
**सातों मत रात दिन प्रान हैं न गात मैं।<br />**
**सातों चिरजीव बरराइ उठैं बार बार,<br />**
**सातों सुर हाय हाय होत दिन रात मैं।<br />**
**सातहूँ पताल काल सबद कराल, राम<br />**
**भेदे सात ताल, चाल परी सात सात मैं<br />**

**एहो हनू! कह्यौ श्री रघुबीर कछू सुधि है सिय की छिति माँही?<br />**
**है प्रभु लंक कलंक बिना सुबसै तहँ रावन बाग़ की छाँहीं<br />**
**जीवति है? कहिबेई को नाथ, सु क्यों न मरी हमतें बिछुराहीं।<br />**
**प्रान बसै पद पंकज में जम आवत है पर पावत नाहीं।<br /**>

## कृतियाँ
* हनुमन्नाटक (१६२३)

## सन्दर्भ

## बाहरी कड़ियाँ
* भारतकोश पर हृदयराम

श्रेणी:कवि
श्रेणी:भक्तिकाल के कवि
रंगरसिया (धारावाहिक)

**रंगरसिया** एक भारतीय टेलीविजन धारावाहिक है जो कलर्स टीवी पर प्रसारित होता था। यह धारावाहिक एक ग्रामीण लड़की पार्वती (सनाया ईरानी) एवं एक सीमा सुरक्षा दल के अधिकारी रूद्र (आशीष शर्मा) पर आधारित है। रंगरसिया जैसलमेर और जोधपुर जैसे स्थानों पर फिल्माया गया है।
## कथानक
यह कार्यक्रम एक ग्रामीण लड़की पार्वती (सनाया ईरानी) व एक सेना अधिकारी रूद्र प्रताप राणावत (आशीष शर्मा) की अनोखी प्रेम कहानी से संबंधित है। रुद्र के लिए प्यार का कोई अर्थ नहीं होता। वह प्यार से नफरत करता था। उसके लिए काम ही कर्त्तव्य है। परन्तु पारो के लिए प्यार एक आशा है।

बाद में, यह कहानी रुद्र एवं पारो की प्रेम कहानी के आसपास ही घूमती रहती है।
## पात्र

## पिछले पात्र

## सन्दर्भ

श्रेणी:कलर्स चैनल के कार्यक्रम
श्रेणी:भारतीय टेलीविजन धारावाहिक
आसूस

**आसूस टेक कंप्यूटर इंक॰** (अंग्रेजी: ASUSTeK Computer Inc)(), जिसे सामान्यतया **आसूस** के नाम से जाना जाता है, (; ), और इसी नाम से यह अपने व्यापर करती है, कंप्यूटर हार्डवेयर और इलेक्ट्रोनिक्स की एक ताईवानी बहुराष्ट्रीय कंपनी जिसका मुख्यालय ताइपेई, ताइवान में है।

इसके उत्पादों में डेस्कटॉप कंप्यूटर, लैपटॉप, नोटबुक, मोबाइल फोन इत्यादि हैं। कंपनी का स्लोगन पहले *"Inspiring Innovation. Persistent Perfection."* और अब, वर्तमान समय में *"In Search of Incredible."* है।

आसूस, (लेनोवो, हैवलेट-पैकर्ड, डेल एप्पल और एसर के बाद) इकाई विक्रय के अनुसार विश्व का छठा सबसे बड़ा  पी सी वेण्डर है। 

आसूस *[[:en:BusinessWeek]]* के "InfoTech 100" और "Asia’s Top 10 IT Companies" की रैंकिंग में सूचित है, साथ ही यह ताइवान की दस सबसे बड़ी आई टी हार्डवेयर कंपनियों की लिस्ट (२००८) में भी पहले स्थान पर शुमार है।

आसूस प्राथमिक तौर पर ताइवान स्टॉक एक्स्चेंज और द्वितीयक रूप से लंदन स्टॉक एक्सचेंज में अनुसूचित है।


स्मार्टफोन (smartphone)

स्मार्टफोन (smartphone) एसस ने भी कई एंड्रॉयड आधारित स्मार्टफोन लॉन्च किए हैं और वर्तमान में भारत, चीन और अन्य एशियाई देशों की तरह बड़ा मोबाइल बाजार में बहुत प्रभावशाली है। यह ZenFone श्रृंखला के रूप में जाना जाता है। 
{Asus Zenfone 4 (available in either 4-inch or 4.5-inch variant)} 
{Asus ZenFone 5 laser} 
{Asus ZenFone 6} 
{Asus ZenFone C} 
{Asus ZenFone 2}
{ZenFone 2E - made specifically for AT&T and released in 2015}

इसके अतिरिक्त, एसस को Padfone श्रृंखला के रूप में जाना जाता है जैसे स्मार्टफोन और टैबलेट्स उपकरणों का उत्पादन किया। 
{Asus Padfone S} 
{Asus Padfone X} 
{Asus Padfone Infinity} 
{Asus Padfone Mini} 
{Asus Padfone X Mini}
॥
महाराजा अग्रसेन कॉलेज, जगाधरी

**महाराजा अग्रसेन कॉलेज** कुरुक्षेत्र विश्वविद्यालय से संलग्न कला और वाणिज्य का महाविद्यालय हैं, जो जगाधरी, हरियाणा में स्थित हैं। कॉलेज की स्थापना सन 1971 में 'महाराजा अग्रसेन सभा, जगाधरी' द्वारा किया गया था। 

## सन्दर्भ

श्रेणी:भारत के कॉलेज
श्रेणी:हरियाणा
कॉमेडी नाइट्स विद् कपिल

**कॉमेडी नाइट्स विद् कपिल** कलर्स चैनल पर प्रसारित होने वाला हास्य अभिनेता कपिल शर्मा का एक हास्य कार्यक्रम हैं इसमें दर्शकों को हास्य रस के साथ-साथ गणमान्य व्यक्तियों के बारे में जानने-समझने का अवसर मिलता है क्योंकि कार्यक्रम में विशिष्ट व्यक्तियों से साक्षात्कार भी किया जाता है।

## सन्दर्भ

## बाहरी कड़ियाँ
*
*

श्रेणी:कलर्स चैनल के कार्यक्रम
श्रेणी:टीवी कार्यक्रम
श्र:भारतीय टेलीविजन धारावाहिक
श्रेणी:भारतीय वास्तविकता टेलीविजन श्रृंखला
महाराजा अग्रसेन कॉलेज

**महाराजा अग्रसेन कॉलेज** यह दिल्ली विश्वविद्यालय का वसुन्धरा एंक्लेव, दिल्ली में स्थित एक कॉलेज हैं।

## सन्दर्भ

 

## बाहरी कड़ियाँ
*अधिकारिक जालस्थल
श्रेणी:दिल्ली के कॉलेज
महाराजा अग्रसेन प्रबंधन और प्रौद्योगिकी संस्थान

**महाराजा अग्रसेन प्रबंधन और प्रौद्योगिकी संस्थान** (Maharaja Agrasen Institute of Management and Technology-MAIMT) की स्थापना सन 1997 हुआ था।

महाराजा अग्रसेन प्रबंधन और प्रौद्योगिकी संस्थान, बैचलर ऑफ इंजीनियरिंग (कम्प्यूटर साइंस एण्ड इंजीनियरिंग, इलेक्ट्रॉनिक्स और संचार इंजीनियरिंग, इलेक्ट्रिकल और इलेक्ट्रॉनिक्स इंजीनियरिंग, सूचना प्रौद्योगिकी और यांत्रिक और ऑटोमेशन इंजीनियरिंग) और मास्टर ऑफ बिजनेस एडमिनिस्ट्रेशन कोर्स चलता है। इन कार्यक्रमों में गुरु गोबिंद सिंह इंद्रप्रस्थ विश्वविद्यालय, दिल्ली से संबद्ध हैं।

महाराजा अग्रसेन प्रबंधन और प्रौद्योगिकी संस्थान शिक्षा की गुणवत्ता को बढ़ावा देने के उद्देश्य से अच्छी तरह से जाना जाता हैं। उद्योगपति, व्यापारी, पेशेवर और समाजसेवी के एक समूह द्वारा पदोन्नत महाराजा अग्रसेन तकनीकी शिक्षा सोसायटी द्वारा स्थापित है। अपने अस्तित्व के कम समय में MAIT हार्डवेयर की एक उच्च डिग्री के साथ अपनी अच्छी तरह से सुसज्जित प्रयोगशाला के माध्यम से उत्कृष्टता के एक उच्च स्तर को छुआ है - सॉफ्टवेयर सिम्बायोसिस और विशेष रूप से इंजीनियरिंग की विशेष शाखा के लिए डिजाइन सॉफ्टवेयर आवेदन के साथ पूरक हार्डवेयर आधारित इंजीनियरिंग शिक्षा पर तनाव जारी रखा। प्रत्येक और हर प्रयोगशाला और संस्थान में सुविधा अच्छी तरह से नवीनतम कंप्यूटिंग उपकरणों के साथ सुसज्जित है। वर्तमान में पांच सौ से अधिक नवोदित इंजीनियरों संस्थान पर हैं।

## सन्दर्भ

श्रेणी:भारत के कॉलेज
श्रेणी:हरियाणा
श्रेणी:चंडीगढ़
महाराजा अग्रसेन प्रौद्योगिकी संस्थान

**महाराजा अग्रसेन प्रौद्योगिकी संस्थान** नई दिल्ली, भारत में स्थित एक शासकीय इंजीनियरिंग महाविद्यालय है, जो गुरु गोबिन्द सिंह इन्द्रप्रस्थ विश्वविद्यालय से सम्बद्ध है।

## छविदीर्घा

## सन्दर्भ

## बाहरी कड़ियाँ
*आधिकारिक जालघर

श्रेणी:दिल्ली के कॉलेज
श्रेणी:नई दिल्ली
श्री अग्रसेन महाविद्यालय, दालखोला

**श्री अग्रसेन महाविद्यालय** या **श्री अग्रसेन कॉलेज** उत्तर दिनाजपुर जिला, पश्चिम बंगाल में एक महाविद्यालय हैं, इसकी स्थापना 1995 में हुआ था।

## सन्दर्भ

श्रेणी:भारत के कॉलेज
श्रेणी:पश्चिम बंगाल
महाराजा अग्रसेन मेडिकल कॉलेज, अग्रोहा

**महाराजा अग्रसेन मेडिकल कॉलेज** अग्रोहा, हिसार स्थित एक मेडिकल कॉलेज हैं। ये पंडित बी.डी.शर्मा यूनिवर्सिटी ऑफ़ हेल्थ साइंस, रोहतक से संलग्न और मेडिकल काउंसिल ऑफ़ इंडिया द्वारा रेकॉग्नाइज्ड हैं। यहाँ शैक्षणिक संस्थान ऐतिहासिक और पौराणिक महापुरुष महाराजा अग्रसेन के नाम पर रखा गया हैं। 

## सन्दर्भ

श्रेणी:भारत के कॉलेज
श्रेणी:हरियाणा
वसाचूषण

**वसाचूषण** (वसा: चर्बी। चूषण: चूसना; अंग्रेजी: Liposuction), एक सौंदर्य शल्यक्रिया है जिसमें मानव शरीर की कई अलग अलग जगहों से वसा (चर्बी) को निकाला जाता है। आमतौर पर यह शल्यक्रिया पेट, जांघ, नितंब और गर्दन पर जमी वसा को निकालने के लिए की जाती है।

किसी एक सत्र में सुरक्षित रूप से कितनी वसा निकाली जा सकती है, यह कई कारकों पर निर्भर करता है और इसका निर्णय चिकित्सक और रोगी को मिल कर करना होता है। किसी एक सत्र में बहुत ज्यादा वसा निकालने के नकारात्मक पहलू भी हैं। जिन रोगियों में किसी एक स्थान से यदि आवश्यकता से अधिक वसा निकाल दी गयी हो उनके शरीर की त्वचा पर असामान्य रूप से बनी "गुठलियों" और/या "गड्ढ़ों" को देखा जा सकता है। शल्यक्रिया से जुड़े जोखिम वसा की निकाली गयी मात्रा के साथ बढ़ते जाते हैं। 
 
## सन्दर्भ
महाराजा अग्रसेन अस्पताल, नई दिल्ली

**महाराजा अग्रसेन अस्पताल** नई दिल्ली में वेस्ट पंजाबी बाग़ में स्थित हैं। अस्पताल में ३०० बेड हैं। अस्पताल का नाम ऐतिहासिक एवं पौराणिक महापुरुष महाराजा अग्रसेन के नाम पर हैं।

## सन्दर्भ

## बाहरी कड़ियाँ
*अधिकारिक जालस्थल
महाराजा अग्रसेन कॉलेज ऑफ़ इंजीनियरिंग एंड टेक्नोलॉजी

**महाराजा अग्रसेन कॉलेज ऑफ़ इंजीनियरिंग एंड टेक्नोलॉजी** जे.पी. नगर, उत्तर प्रदेश में स्थिक एक शैक्षणिक संस्थान हैं, जो उत्तर प्रदेश प्राविधिक विश्वविद्यालय से संलग्न हैं। 

## सन्दर्भ

## बाहरी कड़ियाँ
* अधिकारिक जालस्थल
* उत्तर प्रदेश प्राविधिक विश्वविद्यालय अधिकारिक जालस्थल
इमेज सेंसर

एक **छवि संवेदक** एक इलेक्ट्रॉनिक सिग्नल में एक ऑप्टिकल छवि धर्मान्तरित एक युक्ति है। यह ज्यादातर डिजिटल कैमरा, कैमरा मॉड्यूल और अन्य इमेजिंग उपकरणों में प्रयोग किया जाता है। प्रारंभिक अनुरूप सेंसर वीडियो कैमरा ट्यूब थे; वर्तमान में इस्तेमाल किया प्रकार सेमीकंडक्टर कपल्डडीवैसेस (CCD) या एक्टिव पिक्सेल सैंसर जिस में कॉम्प्लिमेंटरी मेटल ऑक्साइड सेमीकंडक्टर या N-टाइप मेटल ऑक्साइड सेमीकंडक्टर (NMOS, Live MOS) हैं।

## CCD vs CMOS

आज ज्यादातर डिजिटल कैमरों में सीसीडी इमेज सेंसर (CCD) या CMOS सेंसर का उपयोग होता हॅ। दोनों प्रकार के सेंसर प्रकाश पर कब्जा करने और विद्युत संकेतों में परिवर्तित करने का एक ही कार्य को पूरा करतें हँ।

सीसीडी इमेज सेंसर की प्रत्येक कोशिका एक एनालॉग डिवाइस है। जब लाइट चिप पर गिरती हॅ तो प्रत्येक तस्वीर सेंसर में एक छोटे से बिजली के प्रभारी के रूप में आयोजित हो जाती हॅ। एक समय में एक ही पिक्सेल चार्जेज से वोल्टेज में बदल जाता हॅ। कैमरे में अतिरिक्त सर्किट वोल्टेज को डिजिटल जानकारी में बदल देता हॅ।

श्रेणी:कंप्यूटर घटक
श्रेणी:इलेक्ट्रॉनिक युक्ति
अतिसुग्राहिता

**अतिसुग्राहिता** (Hypersensitivity या hypersensitivity reaction या intolerance) से आशय प्रतिरक्षा प्रणाली द्वारा उत्पन्न किये गये अवांछित प्रतिक्रियाओं से है।

श्रेणी:एलर्जी
श्रेणी:अतिसुग्राहिता
रामफल

[right|thumb|300px|[रामफल]]**[[रामफल ramfal ram phal|रामफल]]** (वानस्पतिक नाम : *Annona reticulata*) एक फल है।

रामफल का फल बाहर से कठोर दिखता है लेकिन अंदर से गुद्देदार और मुलायम होता है फल के अलावा इसकी छाल पत्तियों और जड़ भी काम में ली जाती है जिसे दवाइयां का अलग-अलग दवाइयां बनाने में इस्तेमाल किया जाता है। 

रामफल के बीजो को खाने से बचना चाहिए, सीताफल के बीजो की तरह इसमे जहर होता है, यह एक जंगली फल है,अब इसके पेड़ जंगलों में भी यदा कदा ही मिलते है। किवदंतियों के अनुसार रामफल को भगवान राम ने वनवास के दौरान खाया था, इसीलिए इसका नाम रामफल पड़ा। यदि आपको रामफल खाने मिले तो इसके बीजों को आप संग्रह कर,सफर के दौरान बारिश में इन बीजो को जंगलों में फेंकते जाएं, जिससे इस फल को विलुप्त होने से बचाया जा सके।

रामफल के गुदे में हल्की मिठास होती है। इसमे एन्टी ऑक्सीटेंड तत्व होते है जो एन्टीएजिंग का काम करते है, रामफल के गूदे के सेवन से पाचन तंत्र ठीक रहता है एवम आंतो को स्वतः सफाई होती है।
श्रेणी:फल
कार्ल रुंग

**कार्ल रुंग** (Carl David Tolmé Runge ; 1856–1927) जर्मनी के गणितज्ञ, भौतिकविद, तथा स्पेक्ट्रोस्कोपीविद थे।

वे रुंगे-कुता विधि (Runge–Kutta method) के सह-विकासकर्ता थे।

श्रेणी:गणितज्ञ
रुंग परिघटना

right|thumb|300px|१० घात के रुंग फलन में कम्पन (लाल रंग वाला वक्र)
संख्यात्मक विश्लेषण के क्षेत्र में जब किसी समदूरस्थ अन्तर्वेशन बिन्दुओं पर कोई अधिक घात वाला बहुपद फिट किया जाता है तो अवकाश (इन्टरवल) के दोनों सिरों पर 'कम्पन' दिखायी देता है। इस समस्या को **रुंग परिघटना** (Runge's phenomenon) कहते हैं। इसकी खोज जर्मन गणितज्ञ कार्ल रुंग ने १९०१ में किया था। यह खोज महत्वपूर्ण थी क्योंकि यह दर्शाती है कि अधिक घात वाला बहुपद फिट करने से अधिक यथार्थता (एक्युरेसी) मिना जरूरी नहीं है। यह परिघटना फ़ूर्ये श्रेणी के सन्दर्भ में गिब्ब परिघटना जैसी है।

श्रेणी:अन्तर्वेशन
शास्त्री सिस्टर्स

**शास्त्री सिस्टर्स** एक भारतीय टेलीविजन धारावाहिक हो।

## कथानक
## पात्र

## सन्दर्भ

श्रेणी:कलर्स चैनल के कार्यक्रम
श्रेणी:भारतीय टेलीविजन धारावाहिक
जैन विश्व भारती विश्वविद्यालय

**जैन विश्व भारती विश्वविद्यालय** भारत का एक समविश्वविद्यालय है। पहले इसका नाम 'जैन विश्व भारती संस्थान' था। इसकी स्थापना सन १९९१ में आचार्य तुलसी की प्रेरणा  से किया गया था।

## बाहरी कड़ियाँ
*'''जैन विश्व भारती विश्वविद्यालय''' का जालघर

श्रेणी:भारत के विश्वविद्यालय
लोकसभा उपाध्यक्ष

लोकसभा भारत की संसद का निम्न सदन है। अध्यक्ष के बाद उपाध्यक्ष लोकसभा का कार्य निर्वाहन करता है।
लोकसभा के उपाध्यक्ष को विपक्ष से चुने जाने की परंपरा है। लोकसभा के सदस्य अपने में से किसी एक का उपाध्यक्ष के रूप में चुनाव करते हैं। यदि संबंधित सदस्य का लोकसभा की सदस्यता खत्म हो जाती है तो उसका अध्यक्ष या उपाध्यक्ष पद भी खत्म हो जाता है। उपाध्यक्ष अपना त्याग पत्र अध्यक्ष को संबोधित करता है। लोकसभा के उपस्थित सदस्यों के बहुमत से संमत किये हुए प्रस्ताव के अनुसार अध्यक्ष या उपाध्यक्ष को पदच्युत (पद से निकाला जाना) किया जा सकता है।

वर्तमान में लोकसभा के उपाध्यक्ष का पद रिक्त है, क्योंकि निवर्तमान उपाध्यक्ष एम.थंबीदुरई का कार्यकाल 16वीं लोकसभा के भंग होने से (25.05.2019 को) पूर्ण हो गया

## प्रमुख कार्य और अधिकार

लोकसभा उपाध्यक्ष बजट समिति का अध्यक्ष होता है।

लोकसभा सचिवालय के खर्च हेतु वित्त मंत्रालय को सिफारिश भेजता है।

## लोक सभा उपाध्यक्ष की सूची

* 1- एम.अनंतशायनम-30/05/1952-07/03/1956 2-सरदार हुकुम सिंह-20/05/1956-31/03/1962 3-एस.वी.कृष्णमूर्ति राव-23/04/1962-03/03/1968 4-आर.के.खानडीलकर-28-03-1967-01/11/1969 5-जी.जी.स्वेल-09/02/1970-18/01/1977 6-गौडे मुरारि-01/04/1977-22/08/1979 7-जी.लक्ष्मणन-01/02/1980-31/12/1984 8-एम.थंबीदुरई-22/01/1985-27/11/1989 9-शिवराज पाटिल-19/03/1990-13/03/1991 10-एम मल्लिकारजुनैय्या-13/08/1991-10/05/1996 11-सूरजभान-12/07/1996-04/12/1997 12-पी.एम.सईद-17/12/1998-06/02/2004 13-चरणजीत सिंह अटवाल-09/06/2004-15/05/2009 14-करिया मुण्डा-08/06/2009-16/05/2014 **<u>जनता पार्टी ने शुरू की थी परंपरा</u>**
* वैसे परंपरा के मुताबिक तो लोकसभा उपाध्यक्ष का पद विपक्षी दल को दिया जाता है, लेकिन यह परंपरा बीच-बीच में भंग होती रही है. इस परंपरा की शुरुआत ११ लोकसभा से हुई थी.

## सन्दर्भ

भारत का लोकसभा का वर्तमान उपाध्यक्ष का पद रिक्त है ।
एम थंबीदुरई

**एम थम्बीदुरई** एक भारतीय राजनीतिज्ञ है। वर्तमान सोलहवीं लोकसभा में लोकसभा के उपाध्यक्ष है तथा तमिलनाडु राज्य से अन्नाद्रमुक पार्टी के लोकसभा के सांसद है।

## सन्दर्भ

श्रेणी:1947 में जन्मे लोग
श्रेणी:जीवित लोग
श्रेणी:९वीं लोक सभा के सदस्य
श्रेणी:१२वीं लोक सभा के सदस्य
श्रेणी:१५वीं लोकसभा के सदस्य
श्रेणी:१६वीं लोक सभा के सदस्य
श्रेणी:भारत सरकार के मंत्री
श्रेणी:तमिलनाडु के राजनेता
श्रेणी:भारत के क़ानून एवं न्याय मंत्री
श्रेणी:भारतीय राजनीतिज्ञ
हताशा

मनोविज्ञान के सन्दर्भ में **हताशा** या **कुण्ठा** (फ्रस्टेशन) एक प्रमुख भावनात्मक प्रतिक्रिया है जो व्यक्ति की इच्छाओं के अपूर्ण होने के प्रत्यक्षीकृत प्रतिरोध (perceived resistance) के कारण पैदा होता है। यह व्यक्ति की आशा के प्रतिकूल परिस्थिती मे उत्पन्न होता है। यह विषाद का ही एक अन्य रूप है
हताश का साधारण अर्थ है-निराश होना ,थक जाना आदि।

श्रेणी:मनोविकार
श्रेणी:भावना
[शिवराज सुमन द्वारा]
तनाव (भौतिकी)

right|thumb|300px|लोलक के भार के कारण डोरी में तनाव है।
भौतिकी में **तनाव** (tension) का तात्पर्य उस बल से है जो किसी रस्सी, केबल, चेन, आदि के सिरों पर लगाये गये बल के कारण रस्सी,केबल, चेन में उत्पन्न होता है। खींचे जाने पर रॉड, ट्रस, बीम  भी तनाव बल का अनुभव करते हैं।

## इन्हें भी देखें
*तनाव (चिकित्सा)
*प्रतिबल (स्ट्रेस)

श्रेणी:बल
आरोग्य मंदिर

**आरोग्य मन्दिर** भारत के उत्तर प्रदेश के गोरखपुर नगर में स्थित एक प्राकृतिक चिकित्सालय है। यह गोरखपुर रेलवे स्टेशन से पाँच किलोमीटर की दूरी पर, बाबा राघवदास मेडिकल कॉलेज रोड पर, आम बाजार एवं राप्तीनगर के निकट अवस्थित है।

इसकी स्थापना सन् 1940 में डॉ॰ विट्ठलदास मोदी के द्वारा की गयी थी। 140 शैयाओं वाला यह प्राकृतिक चिकित्सालय प्राकृतिक परिवेश में अवस्थित है। इसके आस-पास युक्लिप्टस और अशोक के अनेकों पेड़ और आम का बाग है। भवन के सामने सुन्दर, सुगन्धित पुश्पों का उद्यान है।

## बाहरी कड़ियाँ
*'''आरोग्य मंदिर''' का जालघर (कृतिदेव१० फॉण्ट में)

श्रेणी:प्राकृतिक चिकित्सा
श्रेणी:गोरखपुर
अनंत जलील

**अनंत जलील** (बांग्ला में: **এম এ জলিল অনন্ত**) अक्सर ए० जे० के नाम से जाने जाते हैं। जलील बांग्लादेशी सिनेमा के प्रसिद्ध अभिनेताओं में माने जाते हैं। इन्होंने स्वयं को एक बांग्लादेशी अभिनेता, निर्देशक, निर्माता और व्यापारी के रूप में स्थापित है।

श्रेणी:अभिनेता
श्रेणी:जीवित लोग
श्रेणी:बंगाल के लोग
जानकी मन्दिर, नेपाल

**जानकी मन्दिर** नेपाल के जनकपुर के केन्द्र में स्थित एक हिन्दू मन्दिर एवं ऐतिहासिक स्थल है। यह हिन्दू देवी सीता को समर्पित है। मन्दिर की वास्तु हिन्दू-राजपूत वास्तुकला है। यह नेपाल में सबसे महत्त्वपूर्ण राजपूत स्थापत्यशैली का उदाहरण है और जनकपुरधाम भी कहलाता है। यह मन्दिर ४८६० वर्ग फुट क्षेत्र में निर्मित है। इसका निर्माण १८९५ में आरम्भ होकर १९११ में पूर्ण हुआ था। मन्दिर परिसर एवं आसपास ११५ सरोवर एवं कुण्ड हैं, जिनमें गंगासागर, परशुराम कुण्ड एवं धनुष-सागर अत्याधिक पवित्र कहे जाते हैं।

## इतिहास
जानकी मन्दिर का निर्माण मध्य भारत के टीकमगढ़ की रानी वृषभानु कुमारी के द्वारा १९११ ईसवी में करवाया गया था। इसकी तत्कालीन लागत नौ लाख रुपये थी। इस कारण से स्थानीय लोग इसे **नौलखा मन्दिर** भी कहते हैं। 

१६५७ में देवी सीता की स्वर्ण प्रतिमा यहां मिली थी और मान्यतानुसार सीता माता विवाह पूर्व यहीं रहतीं थीं। कहते हैं इस स्थान की खोज एक बैरागी शुरकिशोरदास ने की थी जब उन्हें यहां सीता माता की प्रतिमा मिली थी। असल में शूरकिशोरदास बैरागी ही आधुनिक जनकपुर के संस्थापक भी थे। इन्हीं संत ने सीता उपासना (जिसे सीता उपनिषद भी कहते हैं) का ज्ञान दिया था। मान्यता अनुसार राजा जनक ने इसी स्थान पर शिव-धनुष के लिये तप किया था। वर्तमान में इस मंदिर पर रामानंदी संप्रदाय के बैरागी साधुओं का प्रभुत्व है व श्री रामतपेश्वर दास वैष्णव जी इस मंदिर के महन्त हैं।

## चित्र दीर्घा

File:Janki Mandir of Janakpur Dham(Nepal).jpg|सामने का दृश्य (१४ अक्तू. २००७)

File:Sunset view of the Janaki Mandir (Janakpur, Nepal) captured on Nov. 02, 2012..JPG|सूर्यास्त दृश्य (०२ नवम्बर २०१२)

File:Janki Mandir (Janakpur, Nepal) as seen in the early morning of Nov. 02, 2012..JPG| प्रातः दृश्य (०२ नवम्बर २०१२)

File:Inside view of the Janki Mandir of Janakpur, Nepal..JPG|जानकी मन्दिर के अन्दर का दृश्य

File:Janakimandir Janakpur.jpg|जानकी मन्दिर के पीछे से ली गयी छवि



## सन्दर्भ

## इन्हें भी देखें
*सीता माई मन्दिर

## बाहरी कड़ियाँ
* सीता उपनिषद
* जानकी मन्दिर गूगल मानचित्र पर
* https://web.archive.org/web/20140812204803/http://welcomenepal.com/promotional/tourist-destination/janakput/ 

श्रेणी:मन्दिर
विदुप अग्रहरि

**विदुप अग्रहरि** (जन्म: १९६९) एक भारतीय गायक, उद्यमी और भारतीय जनता पार्टी के राजनेता हैं। वें श्याम ग्रुप ऑफ़ कम्पनीज के डायरेक्टर हैं। वें उद्योगपति व लोकसभा सदस्य श्यामा चरण गुप्ता और जमुनोत्री गुप्ता के पुत्र हैं। 

## प्रारम्भिक जीवन
सन १९६९ में जन्मे विदुप अग्रहरि की शिक्षा इलाहबाद और कानपुर में हुई। स्कूल के दिनों से वह विभिन्न गायन प्रतियोगिताओं में भाग लिया। मन्ना डे, लता मंगेशकर, मोहम्मद रफी और किशोर कुमार जैसे गायकों के गाने सुन सुन वे बड़े हुए।

## म्यूजिक एल्बम और वीडियो
विदुप अग्रहरि ने सन २००४ में एल्बम "कैसी ये दीवानगी" से अपने म्यूजिकल जर्नी की शुरुआत किया। इनका दूसरा एल्बम "जाने क्या देख लिया" वीनस लेबल के अनतर्गत लांच हुआ। इसका संगीत प्रकाश आशीष ने कम्पोज किया और गीत बॉलीवुड गीतकार फैज़ अनवर ने लिखा। 

उनका पहला एल्बम "कैसी ये दीवानगी" राष्ट्रीय चैनल दूरदर्शन में प्रसारित हुआ। टाइटल ट्रैक "जाने क्या देख लिया" का म्यूजिक विडियो बैंकाक में अभिनेत्री सुव्रीन चावला और शिबानी दांडेकर के साथ शूट किया गया। इस एल्बम का गाना जाने क्या देख लिया राष्ट्रीय चैनल दूरदर्शन पर ९ स्पॉट पर पहुँच गया।

## उद्योग
विदुप अग्रहरि श्याम ग्रुप के डायरेक्टर हैं, जो मिनिस्ट्री ऑफ़ कॉर्पोरेट अफेयर्स से पंजीकृत हैं। विदुप १९ मई २००१ से न्यू माउंट इन्वेस्टमेंट ट्रेडिंग कॉ. लिमिटेड और १० फ़रवरी २००६ से तरुण पेपर्स प्राइवेट लिमिटेड के डायरेक्टर हैं, साथ ही वे १ फ़रवरी १९८८ से एस.बी.डब्ल्यू. उद्योग लिमिटेड के होल टाइम डायरेक्टर हैं। 

## राजनीति
पूर्व समाजवादी पार्टी नेता विदुप अग्रहरि ने जनवरी २०१४ में भारतीय जनता पार्टी से जुड़ गये। 
विदुप अग्रहरि भाजपा सांसद श्यामा चरण गुप्ता के पुत्र हैं। 

## सन्दर्भ

## बाहरी कड़ियाँ
* विदुप अग्रहरि अधिकारिक जालस्थल
* श्याम ग्रुप अधिकारिक जालस्थल

श्रेणी:राजनीतिज्ञ
श्रेणी:उद्यमी
श्रेणी:गायक
श्रेणी:जीवित लोग
श्रेणी:1989 में जन्मे लोग
श्रेणी:उत्तर प्रदेश के लोग
बाजपेयी

"बाजपेयी" या "वाजपेयी" विशेष रूप से उत्तर प्रदेश तथा मध्य प्रदेश का एक प्रमुख उत्तर भारतीय ब्राह्मण उपनाम है| यह ब्राह्मणों के कान्यकुब्ज उपवर्ग में अवस्थी, दीक्षित, तिवारी, त्रिपाठी उप्रेती, अग्निहोत्री आदि उपनामों के साथ आता है| बाजपेयी व्यापक रूप से वाजपेयी के पर्याय समझा जाता उपनाम है।

बाजपेयी या वाजपेयी वो हैं जो *वाजपेय यज्ञ* करते हैं (यज्ञ)| वाजपेय यज्ञ का विशिष्ट धार्मिक एवं वैदिक महत्व है| यह सोमा यज्ञों का सबसे महत्वपूर्ण है| यज्ञ आमतौर पर उच्च स्तर और बड़े पैमाने पर किया जाता है| 

भारतीय इतिहास के अध्ययन से पता चलता है कि सवाई जय सिंह ने कम से कम दो यज्ञ प्रदर्शन किये जो कि* वैदिक * साहित्य में "वाजपेय" तथा "अश्वमेध" नामों से वर्णित हैं| 'ईश्वरविलाश महाकाव्य' के अनुसार 'जय सिंह प्रथम वाजपेय यज्ञ किया और "सम्राट" सम्राट उपाधि धारण की| आधुनिक भारत में बाजपेयी लोगों ने अभिनय शिक्षा, साहित्य, कूटनीति, राजनीति में महत्वपूर्ण सम्मान अर्जित किया है|

दुनिया भर में बाजपेयी एक ही गोत्र, "उपमन्यु" से है और इसी नाम से एक ऋषि के वंशज माने जाते है| एक ही गोत्र के होने के कारण ये आपस में भाई और बहन माने जाते हैं और इनका आपस में विवाह नहीं किया जा सकता|

## उल्लेखनीय बाजपेयी या वाजपेयी
इस उपनाम के साथ उल्लेखनीय व्यक्तियों में शामिल हैं: 

* आचार्य किशोरी दास वाजपेयी (15 दिसंबर 1895-11 अगस्त 1981) हिन्दी पाणिनि- हिन्दी शब्दानुशासन के रचयिता

* अटल बिहारी वाजपेयी (बी. 1925), भारत के पूर्व प्रधानमंत्री
* डॉक्टर राजेंद्र कुमारी बाजपेयी (1925-1998), भारतीय राजनीतिज्ञ, प्रतिनिधित्व सीतापुर (लोकसभा निर्वाचन क्षेत्र) 
* मनोज बाजपेयी, भारतीय अभिनेता
* श्रद्धानंद बाजपेई,( जन्म १९६८) मुख्य कार्यकारी अधिकारी, एक्सप्रेस नूज़्पेपर्ज़ प्रा॰ लिमिटेड, मुंबई
* गिरिजा शंकर बाजपेयी, नाइट की उपाधि दी, पहले विदेश मंत्री
* संतोष कुमार बाजपेई, वकील, उन्नाव, उत्तर प्रदेश
* अंबिका प्रसाद बाजपेयी, शिक्षाविद एवं साहित्यकार, कानपुर
* मधु सूदन वाजपेयी 'माधव' (7 जुलाई 1930-10 दिसंबर 1992) वरिष्ठ पत्रकार, संत लेखक
*अर्जुन वाजपेयी  एवरेस्ट पर चढ़ने वाले सबसे कम उम्र के पर्वतारोही
*लल्लू बाजपेई  , प्रसिद्द आल्हा गायक
*टिया बाजपेई  प्रसिद्द बॉलीवुड अभिनेत्री व् गायिका
*लक्ष्मीकांत बाजपेई  राजनीतिज्ञ व् पूर्व भाजपा प्रदेश अध्यक्ष , उत्तर प्रदेश
* शिव प्रकाश बाजपेयी, अधिवक्ता, उन्नाव उत्तर प्रदेश उपभोक्ता क्षेत्र में विधि विशेषज्ञ
*स्वतन्त्र बाजपेयी , राजनीतिज्ञ,कवि,पत्रकार एवं मीडिया विभाग प्रमुख, अवध क्षेत्र भाजपा, उत्तर प्रदेश।
*शुभांष वाजपेयी, भारतीय सूक्ष्मजीव विज्ञानिक, लेखक, जीवाजी विश्वविध्यालय, ग्वालियर, मध्य प्रदेश
*अंचल बाजपेयी, शिक्षाविद, उच्च माध्यमिक शिक्षक (अर्थशास्त्र), शासकीय उत्कृष्ट उच्चतर माध्यमिक विद्यालय , अमरपाटन, मैहर, मध्य प्रदेश 
***शिवम् बाजपेयी**, Motivational Panktiyaan पेज के संस्थापक डिजिटल कंटेंट क्रिएटर, मोटिवेशनल वक्ता और समाजसेवी हिंदी में प्रेरणा और मानसिक स्वास्थ्य के लिए कार्यरत, ग्राम रहिमापुर राय साहब, विकासखंड दरियाबाद, पुलिस स्टेशन दरियाबाद तहसील रामसनेहीघाट बाराबंकी, उत्तर प्रदेश, भारत l
कार्यस्थल दुर्घटना

औद्योगिक मनोविज्ञान में 'दुर्घटना' शब्द का उपयोग विशेष अर्थों में किया जाता है। **कार्यस्थल दुर्घटनाएँ** या 'औद्योगिक दुर्घटनाएं' सिर्फ वे होती हो जो कार्य परिस्थिति तथा कार्य संपादन प्रणालियों में कतिपय हुई त्रुटियों के कारण घटित होती है। दुर्घटना शब्द को परिभाषा में बांधना कठिन कार्य है, फिर भी ये ऐसी अप्रिय दुर्घटनाएं होती हो जो अप्रत्याशित होती हैं। मनोवैज्ञानिकों का मत है कि दुर्भिक्ष, अकाल, संक्रामक रोग, भूकंप आदि प्रत्याशित हैं और इनमें ही जानमाल की क्षति होती है, फिर भी इन्हें दुर्घटना नहीं कहा जा सकता है। उद्योगों के संबंध में इन विचारों को उपयुक्त नहीं माना जा सकता है। 

औद्योगिक दुर्घटनाएं उद्योग में कार्यरत व्यक्तियों तक ही सीमित होती है, जिनका संबंध यंत्र-चालन तथा परिवहन-चालन से होता है। इन दुर्घटनाओं
की उत्पत्ति कार्य तथा कार्यकर्त्ता से संबंधित दोषपूर्ण अवस्थाओं के कारण होती है।

दुर्घटना की परिभाषा कार्यों एवं परिस्थितियों के अनुरूप बदलती रहती है। आधुनिक मनोविज्ञानी दुर्घटना को नए अंदाज से देखते हैं। उनका मत है कि अलग-अलग देशों में श्रम कानून भी अलग-अलग हैं इसलिए दुर्घटना की परिभाषा भी बदलती रहती है।

एक समय था जब दुर्घटना को दैवी प्रेरणा का कारण माना जाता था। विज्ञान के विकास और उद्योग में मनोविज्ञान के आगमन से इस पुरानी मान्यता को निरर्थक माना गया। इस समस्या की ओर विद्वानों का ध्यान गया, धीरे-धीरे औद्योगिक क्षेत्र में इस प्रश्न पर गंभीरता से विचार किया गया। विद्वानों ने दुर्घटना से सम्बंधित महत्त्वपूर्ण प्रदत्तों का संकलन कर इसे अपने शोधकार्य का मुख्य विषय बना दिया। पश्चिमी देशों ने इस दिशा में बहुत प्रगति की। भारत के विद्वानों ने महत्त्वपूर्ण तथ्यों को सर्वसाधारण के समक्ष प्रस्तुत किया। आधुनिक उद्योगों में दुर्घटना को अभिशाप समझा जाता है। इन दुर्घटनाओं से उद्योग में भारी क्षति होती रहती है।

## दुर्घटना के कारण
दुर्घटना के निम्नलिखित कारण हैं -

***1. तकनीकी कारण** - मशीनों की खराबी, खराब रखरखाव, मशीनों का उचित घेराबन्दी न होना, अतिभीड़ इत्यादि कारणों से कर्मकार दुर्घटनाग्रस्त हो जाते हैं।

***2. वैयक्तिक कारण** - अनुचित भर्ती, भर्ती तथा स्थानान्तरण में असावधानी, उपेक्षा, अनुचित माध्यम का चुनाव, अपर्याप्त निपुणता, अपर्याप्त पर्यवेक्षण, अन्य लोगों के असमायोजन इत्यादि के द्वारा दुर्घटना घटित होती है।

***3. मनोवैज्ञानिक कारण** - दुर्घटनायें मनोवैज्ञानिक कारणों से भी होती है जिनम कर्मकारों का मनोबल उच्च न होना, उनको उचित सलाह का न मिलना आते हैं।

***4. सुरक्षा नियमों की उपेक्षा** - कर्मकार कभी-कभी सुरक्षा नियमों की उपेक्षा कर जाते हैं जिसका परिणाम दुर्घटना का होना पाया जाता है। 

***5. अन्य कारण** - अन्य कारणों में दुर्घटनायें निम्न के अनुपालन में कमी के आधार पर पायी जाती है जैसे - 
:*(क) दुर्घटनाओं को रोकने हेतु विभिन्न प्रकार की प्रक्रियाओं के कर्मचारी अपनाने में असफल होने पर ,
:*(ख) कर्मचारियों द्वारा सुरक्षा के नियमों का पालन न करने पर ,
:*(ग) ई.एस.आई. डाक्टरों की सुविधाजनक अभिवृत्ति के कारण आदि।

## दुर्घटनाओं की रोकथाम
दुर्घटनायें निम्नलिखित प्रविधियों को अपनाकर रोकी जा सकती हैं -

* कारखानों में सुरक्षा निरीक्षण के द्वारा,
* नौकरी सुरक्षा विश्लेषण के द्वारा,
* प्रबंध तंत्र के द्वारा,
* दुर्घटना जांच द्वारा,
* पर्यावरणीय कारणों को नियंत्रित करके,
* व्यावहारिक कारणों पर नियंत्रण करके,
* पूरक क्रिया विधि द्वारा।

## इन्हें भी देखें
*दुर्घटना
*भोपाल गैस काण्ड
*औद्योगिक विपदाओं की सूची
*व्यावसायिक संरक्षा एवं स्वास्थ्य

## सन्दर्भ

श्रेणी:औद्योगिक और संगठन मनोविज्ञान
औद्योगिक विपदाओं की सूची

इस लेख में उल्लेखनीय औद्योगिक विपदाओं की सूची दी जायेगी। **औद्योगिक विपदा** (industrial disaster) से आशय औद्योगिक कम्पनियों द्वारा पैदा की गयी विपदाओं से है। ये विपदाएँ दुर्घटनावश हो सकती हैं या सुरक्षा की अवहेलना से हो सकते हैं या अयोग्यता (incompetence) से घटित हो सकतीं हैं। औद्योगिक विपदाओं में जन-धन की बहुत अधिक हानि होती है।

## इन्हें भी देखें
*दुर्घटना
*कार्यस्थल दुर्घटना
*प्राकृतिक आपदा

श्रेणी:उद्योग
श्रेणी:दुर्घटनाएँ
1868 एरिका भूकंप

**1868 एरिका भूकंप**, 13 अगस्त 1868 को 21:30 बजे (यूटीसी) एरिका के पास आया था। एरिका उस समय पेरू का हिस्सा था जो वर्तमान में चिली का अभिन्न अंग हैं। रिक्टर पैमाने पर इसकी तीव्रता 8.5 और 9.0 के बीच अनुमानित की गई। इस भूकम्प द्वारा प्रशांत महासागर में निर्मित सूनामी (या सुनामियाँ) हवाई, जापान और न्यूजीलैंड तक महसूस की गई।

## विवर्तनिक सेटिंग
भूकम्प नाज़का प्लेट और दक्षिण अमेरिकी प्लेट की सीमा पर आया था। भूकम्प क्षेप-भ्रंश के परिणाम के समान था, जो दक्षिण अमेरिकी प्लेट के नीचे नाज़का प्लेट के निमज्जन की वजह से आया।

## नुकसान
भूकम्प से पेरू का दक्षिणी हिस्सा लगभग तबाह हो गया जिसमें एरिका, टक्ना, मोक़ेगुवा, मोलेण्डो, इलो, ईकीके, टोरट और आरक्विपा शामिल हैं। इसमें सम्भावित रूप से 25,000 लोग हताहत हुये। सुनामी ने तीन जहाज़ों को लगभग 800 मीटर अंतःस्थलीय दूरी तक धकेल दिया जो बंदरगाह पर लंगर डाले हुए थे।

सुनामी से हवाई में काफी क्षति हुई थी, न्यूजीलैंड में, चैथम द्वीपों और बैंकों प्रायद्वीप को काफी नुकसान हुआ था, काफ़ी घर बह गए थे और कई नावों क्षतिग्रस्त हो गई थी पर केवल एक मौत दर्ज की गई थी।

## विशेषताएँ
right|thumb|एरिका भूकंप और सुनामी के बाद
### भूकम्प
दो अलग-अलग भूकम्पों का वर्णन किया गया था लेकिन संम्भवतः वे दोनों शायद एक ही घटना का वर्णन करते है।

भूकम्प समान्को, पेरू से 1400 किलोमीटर (870 मील) पश्चिमोत्तर और बोलीविया से 224 किलोमीटर पूर्व तक के विस्तृत क्षेत्र में महसूस किया गया। यह रिक्टर पैमाने पर 8.5 से 9.0 की तीव्रता रखता था।

उसी वर्ष 25 अगस्त तक लगभग 400 झटके महसूस किये गये।

### सूनामी
हालांकि इस घटना ने एक सुनामी को जन्म दिया जो प्रशांत क्षेत्र में दर्ज़ की गई लेकिन अधिकांश नुकसान दक्षिणी पेरू के तटों और उत्तरी चिली पर स्थानीयकृत में हुआ। पहली लहर भूकम्प के 52 मिनट बाद 12 मीटर ऊँचाई के साथ एरिका पर पहुँची। इसके 73 मिनट बाद सबसे बड़ी 16 ऊँचाई वाली लहर पहुँची। 
 

## सन्दर्भ

श्रेणी:पेरू में भूकंप
श्रेणी:चिली
श्रेणी:भूकम्प
श्रेणी:19वीं सदी
शिवाजी स्टेडियम मेट्रो स्टेशन

शिवाजी स्टेडियम (पुनः नामकरण के बाद ओ.एन.जी.सी शिवाजी स्टेडियम के नाम से जाना जाने वाला) मेट्रो स्टेशन दिल्ली मेट्रो की एयरपोर्ट एक्सप्रेस लाइन पर स्थित है। यह स्टेशन 23 फरवरी 2011 को खोला गया था।

## इतिहास
स्टेशन को 23 फरवरी 2011 को शिवाजी स्टेडियम मेट्रो स्टेशन के रूप में खोला गया था। 2015 में, स्टेशनों का "अर्ध-नामकरण" करके राजस्व उत्पन्न करने के दिल्ली मेट्रो के प्रयासों के तहत स्टेशन का नाम बदलकर ओएनजीसी शिवाजी स्टेडियम कर दिया गया।

## स्टेशन नक्शा

## इन्हें भी देखें
* दिल्ली मेट्रो

## सन्दर्भ

श्रेणी:एयरपोर्ट एक्सप्रेस (दिल्ली मेट्रो) स्टेशन
श्रेणी:दिल्ली मेट्रो
नई दिल्ली मेट्रो स्टेशन

नई दिल्ली स्टेशन दिल्ली मेट्रो की येलो लाइन और एयरपोर्ट एक्सप्रेस लाइन पर एक इंटरचेंज स्टेशन है। यह भारतीय रेलवे के नई दिल्ली रेलवे स्टेशन से पैदल दूरी पर है। यह नई दिल्ली रेलवे स्टेशन के नई दिल्ली मेट्रो (प्लेटफ़ॉर्म नंबर 16) की तरफ़ है।

एयरपोर्ट एक्सप्रेस भी नई दिल्ली मेट्रो स्टेशन पर ही रुकती है। इस स्टेशन पर एयर इंडिया सहित कुछ वाहकों की चेक-इन सुविधाएँ उपलब्ध हैं।

स्टेशन को नई दिल्ली रेलवे स्टेशन से जोड़ने वाला एक स्काईवॉक फरवरी 2022 में जनता के लिए खोला गया था।

## स्टेशन नक्शा

## वाहन जुड़ाव
दिल्ली परिवहन निगम बस रूट संख्या 39STL, 120B, 172, 213, 213A, 307A, 308, 430A, 433, 433CL, 433LSTL, 440A, 445, 445A, 453, 454, 457, 458, 460A, 467, 500, 522SPL, 604, 622, 716, 728A, 781, 840EXT, 853, 910A, 949, एयरपोर्ट एक्सप- 4, RL-75, RL-77A, RL-77B, RL-77Ext, RL-79 स्टेशन पर सेवा प्रदान करती है।

## सन्दर्भ
 

श्रेणी:एयरपोर्ट एक्सप्रेस (दिल्ली मेट्रो) स्टेशन
श्रेणी:येलो लाइन (दिल्ली मेट्रो) स्टेशन
श्रेणी:दिल्ली मेट्रो